సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
సొంతగడ్డపై టెస్టు సిరీస్: నేడే మొదటి మ్యాచ్
సొంతగడ్డపై రెండేళ్ల తరువాత టెస్టు సిరీస్ ఆడబోతోంది టీం ఇండియా
TNN | Updated:
Nov 5, 2015, 09:24AM IST
సొంతగడ్డపై రెండేళ్ల తరువాత టెస్టు సిరీస్ ఆడబోతోంది టీం ఇండియా . టీ20, వన్డే సిరీస్ ను పువ్వుల్లో పెట్టి మరీ దక్షిణాఫ్రికాకు అప్పజెప్పేసిన మన ఆటగాళ్లు మరి టెస్టు సిరీస్ ఎలా ఆడతారు? దేశమంతా క్రికెట్ అభిమానుల్లో ఇప్పుడిదే చర్చ. గురువారం ఉదయం 9.30 మొదటి టెస్టు మ్యాచ్ ప్రారంభమవ్వబోతోంది. గాంధీ-మండేలా పేరును ఈ సిరీస్‌కు పెట్టారు. ఇక కోహ్లికి స్వదేశంలో కెప్టెన్‌గా ఇదే మొదటి టెస్ట్. అయితే ఈ టెస్టు మ్యాచులో భారత్ హాట్ ఫేవరెట్ గా చెప్పుకునే పరిస్థితి కాదు. ఇప్పటికే దక్షిణాఫ్రికా టీ20, వన్టే మ్యాచుల్లో చితక్కొట్టేసింది. అందులోనూ ప్రపంచంలోని అత్యుత్తమ జట్టుల్లో సఫారీ జట్టు కూడా ఒకటి. కనుక ఈ టెస్టు సిరీస్ కోహ్లీ సేనకు కఠిన పరీక్ష అనే చెప్పాలి. ఈ సిరీస్ అయినా గెలిస్తే పరువు దక్కినట్టు అవుతుంది.
కోహ్లీ వ్యూహాలు ఫలిస్తాయా?
ధోనీ... ఆస్ట్రేలియాతో ఆడుతున్నప్పుడే రిటైర్మెంట్ ప్రకటించేశాడు. దీంతో నాలుగు టెస్టుల ఆ సిరీస్ లో కోహ్లీ మొదటి, చివరి టెస్టులకు నాయకత్వం వహించాడు. అప్పుడు అతను వేసిన వ్యూహాలు, తీసుకున్న నిర్ణయాలు మంచి ఫలితాన్నే ఇచ్చాయి. ఇప్పుడు కూడా అతని కీలక సమయాల్లో కోహ్లీ నిర్ణయాలు, అతని ఫామ్ మ్యాచ్ కీలకం అవుతుందనే అనిపిస్తుంది.
ఆమ్లాతో ప్రమాదమేనా...
దక్షిణాఫ్రికా జట్టులో ఉన్న ఆటగాళ్లందరిలో టెస్టుల్లో విజయవంతమైన వ్యక్తిగా హషీమ్ ఆమ్లాకి మంచి రికార్డుదంది. 2010లో చివరిగా సఫారీలు ఇండియాతో భారత్ లోనే టెస్టు సిరీస్ ఆడారు. అందులో కేవలం రెండే మ్యాచుల్లో ఆడిన ఆమ్లా 490 పరుగులు చేశాడు. ఒక మ్యాచులో 253 పరుగులు చేసి నాటౌట్ గా నిలవగా, మరో మ్యాచులో 114 బంతుకే 123 పరుగులు చేశాడు. ఈసారి అతను విజృంభిస్తే టీం ఇండియాకు కష్టాలే. అయితే మొన్న జరిగిన టీ20, వన్డే సిరీస్ లో మాత్రం ఆయన అంతగా
అశ్వినే కీలకం...
భారత్ జట్టులో స్పిన్నర్ అశ్విన్ ఇప్పుడు కీలకమైన బౌలర్ గా మారాడు. సఫారీ జట్టును నిలువరించడానికి అశ్విన్ నే కోహ్లీ ఆయుధంలా ప్రయోగిస్తాడన్నది అందరికీ తెలిసిందే. పిచ్ కూడా స్పిన్నర్లకు అనుకూలంగా ఉంటుందని క్యురేటర్లు చెబుతున్నారు. అంతేకాదు శ్రీలంకతో జరిగిన మూడు టెస్టుల మ్యాచులో 21 వికెట్లు తీసి అశ్విన్ మంచి రికార్డును కలిగి ఉన్నాడు.
భారత్-సౌతాఫ్రికా మధ్య జరిగిన మొత్తం టెస్టు మ్యాచుల్లో సౌతాఫ్రికా 13 నెగ్గితే, భారత్ 7 మ్యాచ్‌లు గెలుపొందింది. రెండు జట్లు చివరిసారిగా దక్షిణాఫ్రికాలో 2013-14లో టెస్టు సిరస్లో తలపడ్డాయి. ఆ సిరీస్ ను ఆతిధ్య జట్టయిన సౌత్ ఆఫ్రికా గెలుచుకుంది.